ועדת העלייה, הקליטה והתפוצות, כנסת 25, פרוטוקול מספר 5, 2023-01-16 00:00

עודד פורר: אנחנו מתחילים עכשיו את הדיון הבא בסדר-היום בנושא: עדכון סל הקליטה לעולים חדשים, נוכח אתגרי יוקר המחיה

עודד פורר:  רשות האוכלוסין, תודה רבה

קריאה: תודה רבה

עודד פורר: משרד העלייה והקליטה, מי פה ייתן את הסקירה – אולגה או אריק?     

אהרן אוזן: עדכון סל הקליטה, אני אתן את הסקירה

עודד פורר: אוקיי

שלומית אבינח: רגע, יש את שאול ממשרד השיכון

עודד פורר: סליחה, שלומית?     

שלומית אבינח: שאול מוצפי, משרד השיכון

עודד פורר: אז אני פותח את הנושא השני בסדר-היום: עדכון סל קליטה לעולים חדשים, נוכח אתגרי יוקר המחיה

עודד פורר:  אנחנו נתחיל עם הסבר של משרד העלייה והקליטה, מה העמדה שלהם

עודד פורר:  אחרי זה נשמע ממשרד השיכון, ואחר כך היועצת המשפטית תיתן לנו את המסגרת לדיון ונפתח אותו

עודד פורר:  בבקשה, משרד העלייה והקליטה

אהרן אוזן: שוב, בוקר טוב

אהרן אוזן:  שמי אריק אוזן מאגף תכנון, מיון ותקצוב, משרד העלייה והקליטה

אהרן אוזן:  סל קליטה ניתן בהתאם לחוק סל קליטה שקבע את הסכום הראשוני בשנת 1995 וקבע גם איך אנחנו מעדכנים אותו משנה לשנה בהתאם למדד המחירים לצרכן

אהרן אוזן:  יש כמה תחנות

אהרן אוזן:  בשנים עם מדד יחסית נמוך אנחנו מעדכנים אותו כל 1 בינואר בהתאם לעליית המדד ב-12 החודשים הקודמים

אהרן אוזן:  החוק גם קובע שבמידה שהמדד עולה מאז העדכון האחרון ביותר מ-4%, אנחנו צריכים לעדכן אותו באופן מיידי

אהרן אוזן:  בשנה שעברה, בשנת 2022, לאור המדד הגבוה, אנחנו אכן עדכנו אותו ב-1 בספטמבר בסך של 4

אהרן אוזן: 69% ואנחנו שוב עדכנו אותו ב-1 בינואר האחרון ב-0

אהרן אוזן: 56%

עודד פורר: מה הייתה התוספת השקלית לסל הקליטה כתוצאה מזה? מה העדכון?     

אהרן אוזן: אין לי אותו פה, אבל זה התבטא בכמה מאות שקלים מתוך כלל סל הקליטה

עודד פורר: בסך הכול הוספתם בעצם עוד כמה מאות שקלים

אהרן אוזן: כן

עודד פורר: אתה יכול לפרט קצת איך נראה סל הקליטה?     

אהרן אוזן: קודם כול, סל הקליטה הוא בהתאם להרכב המשפחה

אהרן אוזן:  הוא משתנה אם מדובר בעולה יחיד, אם בזוגות, במשפחות חד-הוריות

עודד פורר: בוא נדבר על משפחה, על זוג עם שני ילדים

אהרן אוזן: זוג עם שני ילדים יקבל בסך הכול 37,800 שקל עבור שני ההורים, ועבור כל אחד מהילדים תוספת, שמשתנה גם לפי הגיל, בין 7,000 ל-11,000 שקל עבור כל ילד

אהרן אוזן:  דהיינו, אנחנו יכולים להגיע למשהו כמו 58,000 שקל

עודד פורר: שזה אמור לתת להם מענה לכל הליך הקליטה שלהם?     

אהרן אוזן: הסיוע הזה ניתן במהלך חצי השנה הראשונה בארץ

עודד פורר: שבעצם בחצי השנה הזאת הם אמורים ללמוד אולפן וזה אמור לפנות להם את הזמן ללימודי אולפן, נכון?     

אהרן אוזן: נכון מאוד

עודד פורר: איך הם אמורים להתקיים מהבחינה הזאת, מבחינת דיור, כלכלה? מדברים על זוג עם שני ילדים שבממוצע החודשי שלהם הם יגיעו בערך ל-9,000, 10,000 שקלים

אהרן אוזן: 8,000 שקל

עודד פורר: לחצי השנה הראשונה? אתה מדבר רק על חצי השנה הראשונה?     

אהרן אוזן: נכון

עודד פורר: מייד אחר כך נגמר האירוע

אהרן אוזן: נכון

אהרן אוזן:  שוב, זה מה שהחוק קובע

אהרן אוזן:  אם אנחנו רוצים לעדכן את זה - - -     

עודד פורר: מה אתם רואים? כמה מהעולים האלה יוצאים לעבוד ולא הולכים לאולפן? באחוזים

אהרן אוזן: אנחנו מכירים את התופעה

אהרן אוזן:  אין לנו את המספרים המדויקים, אם כי יכול להיות גם שיש עולים שמעדיפים מסלולים אחרים ללימוד העברית או, לצערנו, יש גם - - -     

עודד פורר: כמה עולים לומדים באולפן?     

אהרן אוזן: בשנה שעברה באולפני משרד החינוך למדו מעל ל-24,000 עולים

עודד פורר: בשנה שהיו בה 80,000 עולים

אהרן אוזן: נכון

עודד פורר: כשאתה אומר לומדים באולפני משרד החינוך, זה לא אומר שאלה חבר'ה שהם בחצי שנה הראשונה בארץ

עודד פורר:  יכול להיות שאלה חבר'ה שגם מעבר

אהרן אוזן: לפי הידוע לי, העדיפות ניתנה למי שהגיע במהלך אותה שנה

אהרן אוזן:  בנוסף אנחנו מדברים שמתוך 74,000 עולים יש גם ילדים שמטבע הדברים הם לא הולכים לאולפן, אלא הם ילמדו בתוך המסגרות

אהרן אוזן:  ויש מי שגם בוחר ללכת לאולפנים הפרטיים

זאב אלקין: יש גם תור

עודד פורר: כמה הולכים לאולפנים הפרטיים?      

אהרן אוזן: בשנה שעברה זה היה בסביבות 5,700 אנשים

עודד פורר: ומה לגבי התור שאומר חבר הכנסת אלקין? יש עולים שלא יכולים להיכנס לאולפן הרי, בגלל התור, נכון?      

טטיאנה (טניה) מזרסקי: מעל 3,500 איש ממתינים בתור עדיין

אהרן אוזן: נכון

אהרן אוזן:  התופעה ידועה

עודד פורר: לעמדת משרד הקליטה, האם סל הקליטה מספק?     

אהרן אוזן: אנחנו צריכים לבחון

עודד פורר: עד עכשיו לא בחנתם?     

אהרן אוזן: לא

אהרן אוזן:  אני אומר, קודם כול, אנחנו מדברים על תשלום שהוא על פי חוק, על תשלום שיהיה קשיח, ולזה המדינה תצטרך לתת מענה במאות מיליוני שקלים בשנה

עודד פורר: אריק, סליחה, אתה מכיר אותי כבר

עודד פורר:  השאלה שלי ברורה

עודד פורר:  מה היא עמדת המשרד? אגב, יכול להיות שהיא שונה מעמדת אגף התקציבים והממשלה

עודד פורר:  בסוף המשרד בא ואומר: אנחנו חושבים שצריך להגדיל את סל הקליטה, ויש לנו הצעה כזאת וכזאת

עודד פורר:  השאלה היא אם יש כזאת, אין כזאת

אהרן אוזן: כמו שנאמר מקודם, אנחנו נמצאים עכשיו בשלב דיוני התקציב

עודד פורר: בשנה שעברה בדיוני התקציב, מה הייתה עמדת משרד הקליטה?     

אהרן אוזן: אנחנו לא הגדלנו את הסל

עודד פורר: את זה שלא הגדלתם אני יודע

עודד פורר:  השאלה היא מה הייתה עמדתכם המקצועית?     

אהרן אוזן: וגם כבר כמה שנים, עשרות שנים, שאף ממשלה לא חשבה - - -     

עודד פורר: אני שואל מה העמדה של אנשי משרד העלייה והקליטה שנוגעים בדבר הזה יום-יום

אהרן אוזן: אנחנו בוחנים כמה חלופות כדי להקל על העולים החדשים להתמודד עם יוקר המחיה

אהרן אוזן:  לתת באופן גורף לכלל העולים, בלי שום הבחנה, הגדלה של סיוע שהוא רק למהלך ששת החודשים הראשונים של השהות שלהם כאן בארץ, אנחנו לא סבורים שזה הפתרון הנכון

עודד פורר: מה אתם סבורים שהוא הפתרון הנכון?     

אהרן אוזן: אנחנו ביחד עם כל הגורמים המקצועיים בוחנים פתרונות נקודתיים יותר שאנחנו נביא לדיוני התקציב מול משרד האוצר, שיקלו, ככה אנחנו מקווים, על ציבור העולים

עודד פורר: ועד עכשיו אין לכם פתרונות? זאת אומרת, לא באתם בפעמים הקודמות עם פתרונות?     

אהרן אוזן: שוב, אנחנו מדברים על תשלום שהוא על פי חוק

אהרן אוזן:  אנחנו נמצאים במציאות של היעדר תקציב מדינה

אהרן אוזן:  אנחנו לא יכולים להגדיל את סל הקליטה באופן גורף

עודד פורר: תשמע, שוב, אני לא שואל משהו מורכב

אהרן אוזן: זה כן מורכב

עודד פורר: זה שהתקציב ניתן על פי חוק אני יודע

עודד פורר:  עכשיו, אתה יכול לבוא ולהגיד: החוק נותן 100 שקל; אנחנו סבורים שנכון לתת 150, אבל אין לנו תקציב; אנחנו סבורים שנכון לתת 140

עודד פורר:  אגב, גם אפשר לבוא ולהגיד: לא עשינו על זה חשיבה במשרד הקליטה

עודד פורר:  האם יש עמדה של משרד העלייה והקליטה שאומרת: אנחנו סבורים שצריך להגדיל את סל הקליטה ב-X, אבל יש סיבות למה זה לא גדל

עודד פורר:  זה בסדר, לגיטימי

עודד פורר:  אגב, אם תגיד לי גם שאין לך תשובה כזאת, זה גם בסדר

אהרן אוזן: אין עמדה כזו בשלב זה

עודד פורר: אין עמדה

עודד פורר:  אין עמדה למשרד העלייה והקליטה

עודד פורר:  אוקיי

עודד פורר:       משרד השיכון, בבקשה

שאול מופז: שלום לכולם

שאול מופז:  העברנו לכם את הנתונים לגבי הסיוע לאחר סל הקליטה

שאול מופז:  אנחנו מסייעים לעולים בחמש השנים הראשונות לעלייה שלהם

שלומית אבינח: לא שומעים אותך ממש

שאול מופז: לא שומעים?     

שלומית אבינח: אני לא שומעת

שאול מופז: עכשיו?     

עודד פורר: עכשיו יותר טוב

שאול מופז: אז אנחנו מסייעים להם בחמש השנים הראשונות לאחר סל הקליטה

שאול מופז:  הסיוע אומנם לדעתנו נמוך, אבל זה הסיוע שניתן

עודד פורר: אתה יכול לתאר מה הסיוע שניתן?     

שאול מופז: אנחנו נותנים ליחידים בשנה הראשונה – 223, למשפחות – 402, למשפחות שהם הורים עצמאים – 402

טטיאנה (טניה) מזרסקי: מגוחך

טטיאנה (טניה) מזרסקי:  לא מספיק לאחד

שאול מופז: בשנה השנייה והשלישית זה קצת גודל ל-800 למשפחות

שאול מופז:  וזה יורד בשנה הרביעית ובשנה החמישית

עודד פורר: יש לי שאלה לעמדת משרד השיכון

עודד פורר:  האם נכון לתת למשפחה 100 שקלים לחודש סיוע בשכר דירה?     

עודד פורר: אנחנו חושבים שבאמת הסיוע הוא מאוד נמוך וצריך לעדכן אותו

עודד פורר:  העלינו את הדרישות האלה בכל דרישה תקציבית בכל שנה

עודד פורר: הרי גם אם היינו לוקחים, ועל זה גם דיברנו קודם - - -     

טטיאנה (טניה) מזרסקי: הסכומים מעודכנים 30 שנה אחורה

עודד פורר: עזבו רגע את עדכון הסכומים, עוד לפני עדכון הסכומים

עודד פורר:  הם היינו לוקחים את כל הסכום הזה כסכום – זו שאלה גם לאגף התקציבים, ותכף אולגה, אני רואה שרוצה להתייחס לזה – ואומרים: בואו נשים את זה בשנתיים הראשונות

עודד פורר:  מי שכבר חמש שנים בארץ אמור היה לפחות, אם אנחנו היינו נוהגים נכון, אמור היה לסיים אולפן, למצוא מקום עבודה, פרנסה

עודד פורר:  ואגב, גם אם הוא לא היה עושה את זה, ה-100 שקל שאני נותן לו בשנה החמישית לא משנים לו את החשבון כל כך

עודד פורר:  עמדת משרד השיכון?     

שאול מופז: אנחנו מסכימים שהסכום - - -     

עודד פורר: מה ההשלכות התקציביות של אירוע כזה?     

שאול מופז: אנחנו בחודש משלמים בערך 15 מיליון שקל

עודד פורר: אין לזה השלכה תקציבית

עודד פורר:  יש לזה השלכה תזרימית בלבד

שאול מופז: יש לזה

דניאל בלנגה: לא

דניאל בלנגה:  יש

דניאל בלנגה:  אבל חד-פעמית

דניאל בלנגה:  ולהקדים בעצם בכמה שנים, יש לזה השלכה תקציבית חד-פעמית, ואז זה באמת יורד

זאב אלקין: הולכת ויורדת, כן

זאב אלקין:  הכי גדולה בשנה הראשונה ואז היא יורדת

עודד פורר: מה ההשלכה התקציבית בשנה הראשונה?     

שאול מופז: לפי הנתונים שקיימים אצלנו, זה 180 מיליון

עודד פורר: כל העלות של האירוע

שאול מופז: כן, בשנה

עודד פורר: אבל ההשלכה התקציבית של ההקדמה היא לא 180 מיליון

עודד פורר:  אני מעריך שהיא מתבטאת בכמה עשרות מיליונים בסופו של דבר

שאול מופז: צריך לבדוק את הנתונים

שאול מופז:  אני לא בטוח

דניאל בלנגה: סביר להניח

דניאל בלנגה:  צריך לראות את הנתונים

עודד פורר: אולגה דדון ממשרד העלייה והקליטה, בבקשה

אולגה דדון: שלום לחברי הוועדה

אולגה דדון:  אני אשמח לחזור לשאלה שהופנתה למשרד השיכון לגבי הסיוע האוטומטי

אולגה דדון:  אנחנו קוראים לו סיוע אוטומטי כי הסיוע ניתן בסיום סל הקליטה החל מחודש השמיני בארץ למשך חמש או שש שנים, בהתאם לקבוצות הזכאים לכל עולה באשר הוא, ללא מבחן הכנסה, ללא צורך בהצגת חוזה שכר דירה

אולגה דדון:  אנחנו לא מדברים על סיוע לזכאים

אולגה דדון:  זה נושא נפרד

אולגה דדון:  לזכאים לדיור ציבורי

אולגה דדון:  סיוע אוטומטי בלבד

אולגה דדון:  אתם קיבלתם את הטבלה התקציבית, את הטבלה, את הסיוע, כמו ששאול פירט אותה

זאב אלקין: הסיוע לזכאים דווקא גדל

אולגה דדון: מי כמוך יודע והובלת את התהליך הזה

אולגה דדון:  אז כן הסיוע לזכאים גדל בצורה משמעותית, והם לא בתוך הקבוצות

אולגה דדון:  מי שמוכר כזכאי דיור ציבורי יוצא ממעגל מקבלי סיוע אוטומטי ולא נכלל בקבוצה הזאת

אולגה דדון:       יש רציונל לדרישה להקטין את תקופת קבלת הסיוע בתמורה להגדלת הסיוע החודשי

אולגה דדון:  יש רציונל בדרישה שהובאה בשבוע שעבר בוועדה להקטנת תקופת הסיוע בתמורה להגדלת הסיוע החודשי

אולגה דדון:  שוב, אנחנו נדרשנו לבדוק את הסוגיה מבחינת ההשלכות, גם השפעה על המשפחות מבחינת הקטנת התקופה וגם מבחינת ההשלכות התקציביות, כי כאמור יש השפעה ישירה על תזרים המזומנים בשנתיים הראשונות, כי ההגדלה תהיה משמעותית בשנתיים הראשונות כמובן

עודד פורר: יש פה, אגב, השפעה כפולה על תזרים המזומנים

אולגה דדון: כן

עודד פורר: יש לו השפעה על תזרים המזומנים של המדינה, שלהערכתי מדינת ישראל יודעת לספוג את ההשפעה הזאת, מהיכרותי את מצבנו התקציבי

עודד פורר:  יש פה השפעה דרמטית על תזרים המזומנים של העולים, דרמטית

עודד פורר:  מבחינת עולה זה מייצר לו תזרים מזומנים שונה לחלוטין בשנתיים הראשונות

אולגה דדון:  אז אנחנו בהחלט התחלנו לבחון את הנושא, כי אנחנו גם רוצים לפעול מבחינת קיצור התקופה האם זה שנתיים, האם זה שלוש שנים

אולגה דדון:  זה משנה את התמונה כמובן

אולגה דדון:  שנתיים להערכתנו זה מעט מדי

אולגה דדון:  שלושה שנים כנראה שזה זמן יותר סביר, אבל כמובן אז הסיוע יוקטן

אולגה דדון:  אנחנו גם חושבים ובוחנים כרגע לא לעשות סיוע הדרגתי אלא לתת סכום קבוע בחודש, ולא לפי כפי שמופיע כרגע בטבלה

אולגה דדון:  כל זה נמצא על השולחן

אולגה דדון:  אנחנו צריכים גם לבחון - - -     

עודד פורר: למה הוא לא מוגדר כחלק מסל הקליטה? הרי סל הקליטה כולל את המגורים, אז נכון שהוא ניתן לחצי שנה הראשונה

אולגה דדון: נכון

עודד פורר: אבל אין מגבלה שהוא לחצי שנה בחוק

עודד פורר:  בחוק אין הגבלה על חצי שנה

עודד פורר:  למה לא לעשות את כל האירוע הזה כסל קליטה? יש סל קליטה, הוא ניתן

עודד פורר:  הרי גם סל הקליטה לא ניתן בתשלום אחד

עודד פורר:  והכול יהיה תחת קורת גג אחת

עודד פורר:  למה הערבוב הזה? צריך את משרד השיכון שייתן את זה, וצריך אתכם שנותנים את סל הקליטה

אולגה דדון: יכול להיות שאת זה גם צריך לבחון

אולגה דדון:  הרי לגבי הסיוע האוטומטי הייתה החלטה בנפרד מסל קליטה בתחילת שנות ה-90

זאב אלקין: לא

זאב אלקין:  אבל זה נוצר היסטורית

אולגה דדון: היסטורי לחלוטין

זאב אלקין: בזמנו נדרש חוזה לתשלום הסיוע גם בחמש שנים הראשונות

אולגה דדון: נכון

עודד פורר: היום לא נדרש?     

אולגה דדון: לא

אולגה דדון:  היום זה אוטומטי

זאב אלקין: היום לא

זאב אלקין:  עכשיו, ברגע שירדו מזה, באמת אין הבדל מסל קליטה

זאב אלקין:  אתה צודק

זאב אלקין:  זה בדיוק כמו מענק הסתגלות לעולים מרוסיה, אוקראינה ובלארוס, שפורמלית הוא לצורך הדיור, אבל אין שום הבדל בינו לבין סל קליטה

זאב אלקין:  ואגב, הוא משולם על ידי משרד הקליטה דווקא, כן, המענק הזה, למרות שהוא לצורכי דיור

זאב אלקין:  הוא פשוט תוספת לסל קליטה מתוך הבנה שיש הוצאות מיוחדות לנושא דיור

אולגה דדון: כן, אבל אני רוצה תיקון קטן

אולגה דדון:  כן נעשית בחינה לגבי בעלי דירה

אולגה דדון:  זאת אומרת, בן אדם חייב להיות חסר דירה בשביל לקבל את הסיוע

אולגה דדון:  הזאת הבחינה היחידה שנעשית, וזה בשונה מסל קליטה

עודד פורר: משרד העלייה והקליטה יודע על זה?     

שאול מופז: יודע

שאול מופז:  יודע ומקבל דיווח

שאול מופז:   יש מערך של בדיקות שאנחנו במשרד בודקים לגבי הזכאים

זאב אלקין: לא

זאב אלקין:  זו בדיקה שמשרד העלייה - - -     

אולגה דדון: לא

אולגה דדון:  משרד השיכון

שאול מופז: זה אכלוס בדיור הציבורי, זה בעלות, זה רכישה של דירות לאורך חיי - - -     

זאב אלקין: זה רק משרד השיכון

עודד פורר: אבל משרד העלייה והקליטה יכול לבקש ממשרד השיכון את הבדיקה ולתת את התשלום

עודד פורר:  למה לטרטר את האזרח על שני משרדים?     

קריאה: בדיוק

אולגה דדון: לא, לא, לא

אולגה דדון:  האזרח לא מטורטר

אולגה דדון:  האזרח לא מטורטר

שאול מופז: הוא לא מטורטר

שאול מופז:  הוא מקבל ישירות לחשבון שלו

אולגה דדון: בגלל זה הוא נקרא אוטומטי

אולגה דדון:  הוא מקבל ישירות לחשבון

אולגה דדון:  הבדיקה נעשית ללא נוכחות של האזרח וללא צורך לגשת לבדיקה

אולגה דדון:  משרד השיכון יודע לבצע את הבדיקה, ולכן זה מבוצע במשרד השיכון, כי יש להם את הכלים האלה

שאול מופז: זה עובר בממשקים

אולגה דדון: הממשק מועבר ממשרד הקליטה למשרד השיכון לצורך בדיקה ולמתן מענה

עודד פורר: זאת אומרת, הסוגיה היא רק תקציבית, איפה יושב הכסף

אולגה דדון: הסוגיה היא תקציבית

אולגה דדון:  בהחלט כן

עודד פורר: טוב

עודד פורר:  אריאל קנדל, בבקשה

אריאל קלנר: תודה, עודד

אריאל קלנר:  אמרת שזה דרמטי

אריאל קלנר:  אני חושב שזה סופר דרמטי

אריאל קלנר:  גם לפני זה האמת התייחסתם לסיפור של מענק ההסתגלות, אז העניין הוא לא לעשות או ואו

אריאל קלנר:  אני אומר שצריך היום לעשות גם וגם

אריאל קלנר:  הרי מי שמגיע מרוסיה ומאוקראינה ברור שהוא צריך לקבל מענק הסתגלות, אבל אני חושב שצריך להרחיב את זה להרבה מאוד אנשים היום

אריאל קלנר:  יש היום אזורים באירופה שהם לא אזורי מלחמה, אבל הם גם אזורים בסיכון

אריאל קלנר:  פעם דיברו על מדינות רווחה ומדינות מצוקה

אריאל קלנר:  יש היום סיפור ענק של אזורי מצוקה באירופה שהם לא מדינות מצוקה

אריאל קלנר:  אז מי שמכיר את צרפת, לצורך העניין, יש בצרפת אזורים שמאוד עשירים ואזורים שמאוד עניים

אריאל קלנר:  ולכן גם הסיפור של מענק ההסתגלות, אני חושב שצריך גם להגיע לאזורי מצוקה באירופה, חוץ מהמדינות שקשורות למלחמה

אריאל קלנר:      בסיפור של הדיור, היו לי שיחות גם עם פרידמן, המנכ"ל היוצא של השיכון וגם עם קודמו יאיר פינס בנושא הזה

אריאל קלנר:  המנכ"לים אפילו לא ידעו את זה, שיש בשנה החמישית מענק של 99 שקלים, תתקן אותי אם זה לא נכון

אריאל קלנר:  בשנה חמישית 99 שקלים, שזו בדיחה מהלכת, הסיפור הזה

אריאל קלנר:  אז עודד, אתה מדבר על שנתיים

אריאל קלנר:  אני אומר בכלל תעשו על שנה

אריאל קלנר:  זה גם דרמטי בנושא של עידוד עלייה

אריאל קלנר:  יש אנשים היום שלא באים לישראל כי הם פשוט יודעים שהם לא יכולים להישאר פה, הם לא יוכלו לגור פה

אריאל קלנר:  זה פשוט אי-אפשר לבוא לפה יותר

אריאל קלנר:  אז אני אומר, נכון שפה זה לא תרבות הנתמכים ופה זה לא מדינה שאתה צריך לתמוך בכולם במשך עשרות שנים, אבל לתת בשנה הראשונה, מעבר לסל קליטה, את הסיפור הזה לא בשנתיים, נתנו את זה בשנה

אריאל קלנר:  לפרוס לשנה את הסיפור הזה

אריאל קלנר:  זה גם דרמטי, כמו שהיושב-ראש אמר, בנושא של קליטת העלייה וזה גם דרמטי בנושא של עידוד עלייה

אריאל קלנר:  אי-אפשר להישאר ככה

אריאל קלנר:       יש אנשים היום שעוזבים את המדינה בגלל הסיפור הזה

אריאל קלנר:  הם חוזרים לצרפת כי בצרפת, למי שלא יודע, יש בצרפת חוק שאומר שלפחות 30% מהשטח חייב להיות דיור ציבורי

אריאל קלנר:  יש רשויות בצרפת, עודד, היית נראה לי באזורים האלה, אזורים מאוד מאוד קשים, שזה מגיע ל-80% דיור ציבורי

אריאל קלנר:  עכשיו, אף אחד לא אומר שאנשים האלה יגיעו לפה ויקבלו דיור ציבורי

אריאל קלנר:  לא חיים בסרט

אריאל קלנר:  אבל לבוא ולהגיד להם: טוב, תקבלו בשנה החמישית 99 שקל, זה פשוט בדיחה מהלכת

אריאל קלנר:  אז צריך לתקן את זה

אריאל קלנר:  אני אפילו אומר יותר

אריאל קלנר:  אפילו לא על שנתיים, אלא על שנה

אריאל קלנר:  אפילו אפשר גם לתת לאנשים לבחור

אריאל קלנר:  מי שירצה לחמש שנים אולי יקבל חמש שנים

אריאל קלנר:  מי שרוצה לשנה, יקבל לשנה

אריאל קלנר:  אבל להישאר ככה זה פשוט, זה מצב שאפילו המנכ"לים של משרד השיכון שואלים אותי: אתה בטוח שזה נכון? ואני צריך להראות להם באתר של המשרד, אני צריך להראות להם באתר של המשרד שאלה באמת המספרים

אריאל קלנר:      אז הגיע הזמן גם לעדכן את זה

אריאל קלנר:  ואני רוצה שוב, כדי שזה לא יישמע שאמרתי את זה בדרך אגב, שגם בקטע של מענק ההסתגלות לחשוב גם על אנשים שלא קשורים לאזורי מלחמה, שגם צריכים לקבל את זה

אריאל קלנר:  ואני לא אומר או ואו; אני אומר גם וגם, שיהיה ברור לפרוטוקול

עודד פורר: כרגע אין מענק הסתגלות רק, אריאל

עודד פורר:  בוא נודה על האמת

אריאל קלנר: כן, כן

אריאל קלנר:  אני עקבתי

אריאל קלנר:  אבל עד יום שני הבא אולי יהיה

אריאל קלנר:  אולי זה יחזור עד יום שני הבא, ואז יהיה גם לאחרים

זאב אלקין: אתה אופטימי מאוד

אולגה דדון: אם תרשו לי, רק התייחסות קצרה

עודד פורר: כן, בבקשה, אולגה דדון

עודד פורר:  מי שרוצה לדבר, שימלא לי פתק, בבקשה

אולגה דדון: אני אתייחס בקצרה רק להצעה לגבי שנה

אולגה דדון:  אנחנו בהחלט חושבים שזה לא נכון לשפוך את כל הסיוע בשנה הראשונה

אריאל קלנר: אבל על מה אתם מתבססים? אני אשמח להבין את זה

עודד פורר: שנייה רגע, אריאל

אולגה דדון: ואז בשנה השנייה והשלישית להשאיר את אותו בן אדם בלי שום סיוע, בלי שום דבר, בלי שום יכולת להתמודד

אולגה דדון:  לכן אנחנו חושבים שכן נכון לצמצם את התקופה ולהגדיל את הסיוע, אבל בטח ובטח לא להפסיק אותו מייד אחרי השנה הראשונה כי גם זה לא יעזור

עודד פורר: כן

אולגה דדון: כי בשנה השנייה נצטרך להתמודד עם המציאות המורכבת

עודד פורר: תודה

עודד פורר:  מריו לב, בבקשה

מאיר לב: טוב

מאיר לב:  קודם לברך אותך, אדוני היושב-ראש

מאיר לב:  יש לנו הרבה שנים שעבדנו ביחד

עודד פורר: תודה רבה

מאיר לב: ובאמת תמיד הדלת הייתה פתוחה

מאיר לב:  טוב, אני יושב-ראש מועצת ארגוני עולים

מאיר לב:  ובאמת אנחנו נמצאים עם העולים בשטח

מאיר לב:  כמו שאומר אריאל, התלונות מגיעות אלינו, שאנשים לא יכולים לגמור את החודש, שיש אפליה שעולים מאוקראינה ומרוסיה מקבלים את המענק ועולים אחרים לא

מאיר לב:  והם נפגשים באולפן, נפגשים בפגישות, והם שומעים: כן, אנחנו מקבלים עוד סיוע

מאיר לב:  אני חושב שאת העולה שבא, כמו שהוא אמר מצרפת, מדרום אמריקה בכלל, לא לדבר על המצב הכלכלי שיש בדרום אמריקה, לא אומר שהעולים באים עם כסף

מאיר לב:  אנחנו מקבלים משפחות כאן בירושלים, משפחות לפעמים דתיות עם שלושה-ארבעה ילדים, בחורים צעירים עם ילדים שאין להם עם מה לרהט את הבית

מאיר לב:  אנחנו צריכים להתחיל לרוץ למצוא להם מיטות בגלל שהם ישנים ברצפה

מאיר לב:  אז כל עזרה שיכולים להוסיף, כל דבר שיכולים לעשות, אני חושב שיהיה מבורך

מאיר לב:  שום דבר לא מספיק

מאיר לב:  ואני יודע שהתקציב הוא לא מגומי שאפשר לתת לכל דבר, אבל יש בעיות באולפנים, יש את הילדים באולפנים שלא מקבלים שיעורים בגלל שאין מורים

מאיר לב:  אז אני חושב הכול זה בעיה של תקציב

מאיר לב:  אם אנחנו למשל בהתאחדות של אמריקה הלטינית פתחנו אולפנים ברעננה, במרכז קליטה

מאיר לב:  פתחנו שני אולפנים בשעה 18:00 כשאנשים חוזרים מהעבודה

מאיר לב:  אז יכולים להיות פתרונות

מאיר לב:  אז צריכים שיתוף פעולה, צריכים לראות איך אנחנו יכולים לעבוד ביחד

עודד פורר: תודה

מאיר לב: בבקשה

עודד פורר: סופיה טופולב, בבקשה, Reboot Startup Nation

עודד פורר:  ואחרייך – זאב גרשינסקי

סופיה טופולב-לוז: כבוד היושב-ראש, אני סופיה טופולב-לוז, מייסדת תנועה חברתית לאומית של מתנדבים

סופיה טופולב-לוז:  הקמנו בהתחלה של המלחמה, במרץ שנה שעברה

סופיה טופולב-לוז:  אני מייצגת קהילה מקצועית של 15,000 אנשי מקצוע דוברי רוסית בעיקר בתחום היי-טק אבל לא רק

סופיה טופולב-לוז:  והמטרה של הארגון שלנו – רק שיהיה לכם רקע, מי שלא מכיר אותנו עדיין – היא לעזור לעולים חדשים לבנות הון חברתי והזדמנויות כלכליות דרך הקליטה לעבודה בתחום שלהם, להמשיך את הקריירה שלהם בישראל ולהשפיע לטובה על מדינת ישראל לאורך זמן ומדור לדור כמובן

סופיה טופולב-לוז:  אנחנו בקשר יום-יומי עם אלפי עולים ועושים סקרים מדי פעם

סופיה טופולב-לוז:  וכרגע אני ממש מתרגשת לשמוע מכולם כמה אכפתיות יש בחדר הזה ליכולת של העולה להתקיים בישראל, כלכלית, כי זו ממש שאלה של הישרדות וחיים ומוות הרבה פעמים

סופיה טופולב-לוז:       יש נושא אחד שאני חושבת שמאוד קשור לדיון הזה בשאלה של היכולת של העולה להתקיים בישראל כלכלית, וזה המחסומים שקיימים עכשיו במערכת הפיננסית, במערכת הבנקים

סופיה טופולב-לוז:  קבלת שירות חיונית כמו פתיחת חשבון והעברת כספים

סופיה טופולב-לוז:  באתי להגיד רק מאוד בקצר, להביא עדכון, שעשינו סקר לפני שבועיים ויש לי נתונים בדוח ממש טריים מהשטח

עודד פורר: את מדברת על כלל העולים או על עולים מרוסיה?     

סופיה טופולב-לוז: 70% היו עולים מהשנה הזאת, שעברה מרוסיה ואוקראינה

סופיה טופולב-לוז:  הרוב היו מרוסיה, מאוקראינה ומבלארוס

סופיה טופולב-לוז:  היו גם אנשים מעוד מדינות

עודד פורר: תראו, הרי אני מכיר את הבעיה של פתיחת החשבון לגבי עולים מרוסיה

סופיה טופולב-לוז: כן

עודד פורר: השאלה היא: האם הבעיה הזו נכונה גם לעולים ממדינות המערב?     

זאב גרשינסקי: אני אתייחס

זאב גרשינסקי:  אני אתייחס

סופיה טופולב-לוז: כן, יש להם מלא בעיות

זאב גרשינסקי: כן, כן

זאב גרשינסקי:  זה נכון גם, בוודאי בארצות הברית

קריאה: יש בעיה של העברת כספים, כן

קריאה:  לא פתיחת חשבון אלא העברת הכסף

זאב גרשינסקי: תכף אני אתייחס

סופיה טופולב-לוז: יש הרבה בעיות, אבל הסקר שיש לנו, שאני אשמח בהזדמנות הבאה לשתף איתך ומי עם מי שצריך לשמוע את זה, זה מאות עולים שענו על הסקר ודיווחו על כל מיני בעיות

סופיה טופולב-לוז:  ואני חושבת שאולי יש סיכוי לעשות ועדה נפרדת על הנושא הזה

עודד פורר: אני מציע שבעניין הזה, מאחר שזה גם לא נושא הדיון, תשלחי לי במייל, בבקשה, לוועדה את כל התוצאות של הסקר, כי זה בהחלט נושא שמעניין

עודד פורר:  תודה רבה

סופיה טופולב-לוז: אוקיי

סופיה טופולב-לוז:  תודה

עודד פורר: תודה

עודד פורר:  בבקשה, זאב

עודד פורר:  ואחריו – שמעון שמילה

זאב גרשינסקי: בוקר טוב לכולם

זאב גרשינסקי:  אני רוצה קודם כול כמובן לחזק את חבריי פה

עודד פורר: מנהל תוכנית – סליחה

זאב גרשינסקי: סמנכ"ל "נפש בנפש"

עודד פורר: סמנכ"ל "נפש בנפש", כן

זאב גרשינסקי: שוב, לחזק את מה שהיה אמרו קודמיי לגבי האבסורד של הסיוע בשכר דירה

זאב גרשינסקי:  אני חושב שהסיפור צריך להיות החשיבה על איך העולה חווה את השנה הראשונה שלו בארץ מתוך הבנה שזה אולי המפתח לעידוד עלייה של הרבה אחרים אחריו

זאב גרשינסקי:  והסיפור הזה של החוויה הראשונית שלו בארץ, גם כמו שאריאל אמר, בסוף אנשים שלא מצליחים להתקיים פה בחודשים הראשונים

זאב גרשינסקי:  דיברת על העברות כספים

זאב גרשינסקי:  בנקים מקשים מאוד על פתיחת חשבונות לאזרחים אמריקאים בגלל - - -     

עודד פורר: ה-FATCA?     

זאב גרשינסקי: בגלל ה-FATCA

זאב גרשינסקי:  ואי-אפשר להעביר היום כספים לחשבונות בישראל עד שאתה לא חתום על ידי שני רואי חשבון – אחד פה, אחד שם – שכל הכספים הם כשרים ומדווחים

זאב גרשינסקי:  כל הדברים האלה מקשים מאוד מאוד על עולים שמגיעים בשנה הראשונה

זאב גרשינסקי:  יש פה בעיות גם בסיוע בשכר דירה, גם בסיפור של משכנתאות שלא רלוונטי בכלל לזכאות לעולים חדשים

זאב גרשינסקי:       אני חושב שהוועדה צריכה להוביל פה איזשהו מהלך של להסתכל באופן מתוכלל על השנה הראשונה ולהבין שאם אנחנו נצליח גם לאגם את שכר הדירה למשהו שיהיה רציני גם להעלות את סל הקליטה

זאב גרשינסקי:  כן, משרד הקליטה יכול להגיד: אנחנו רוצים להעלות את זה, כי זה חשוב, כי בסוף זה נותן הנחיתה הרכה

זאב גרשינסקי:  העולים של "נפש בנפש" לא הולכים בהכרח לאולפן ומוותרים על העבודה, אלא עושים אולפני ערב או את האולפנים הפרטיים

זאב גרשינסקי:  וצריך לעשות משהו מתוכלל שייתן הרבה הרבה יותר לעולים במיוחד בשנה הראשונה אחרי העלייה, כי זה יצבע להם אחר כך את כל החיים בישראל, וכמובן יעודד עלייה של אחרים

זאב גרשינסקי:  תודה

עודד פורר: תודה רבה

עודד פורר:  אני רוצה, לפני שאני ממשיך, באמת שהיועצת המשפטית תגיד כמה מילים על החוק כדי למקד לנו גם את הדיון סביב הנושא

מרב תורג'מן: תודה, אדוני

מרב תורג'מן:  באמת כדאי להחזיר ככה את הדיון למסגרת החקיקתית של הנושא, אז חשוב לי לציין שחוק סל הקליטה, שחשוב שוב גם לציין שהוא נחקק בשנת 1994 ותוקן פעם אחת בלבד מאז בעניין עדכון הסכומים, קובע את הזכאות העקרונית לסל קליטה, אבל הוא לא קובע את הסכומים

מרב תורג'מן:  הוא רק מסמיך את שר העלייה והקליטה לקבוע בתקנות את התנאים והמבחנים לקבלת סל קליטה

מרב תורג'מן:  והחוק גם קובע שכל עוד לא נקבעו התקנות, מה בעצם קרה עד היום, הזכאות תיקבע, לרבות הסכומים, בהוראות נוהל של המשרד

מרב תורג'מן:  וכך בעצם המצב נוהג ומרגע חקיקת החוק ועד היום, נושא של סל הקליטה נקבע בהורות נוהל של המשרד, לא בתקנות

מרב תורג'מן:  כך שלמעשה גם אין פיקוח פרלמנטרי על התקנת התקנות, לרבות גם על נושא של סכומי הסל

מרב תורג'מן:  יש איזשהו מנגנון עדכון, הצמדה למדד, כמו שציין נציג משרד העלייה, כך שהסכומים מעודכנים אחת לשנה, אחת לשנתיים

מרב תורג'מן:  אבל השאלה היא אם באמת נעשתה איזושהי חשיבה מחודשת לגבי הסכומים, האם נעשה עדכון במהלך ה-30 השנים האחרונות מעבר להצמדה למדד

מרב תורג'מן:  ושוב, כאמור, באמת אין על זה שום פיקוח פרלמנטרי על נושא של קביעת הסכומים

עודד פורר: תודה

עודד פורר:  שמעון שמילה, ואחריו – יאיר סמוליאנוב

שמעון בן-שלמה: אז אנחנו ראינו בשנה האחרונה גידול משמעותי בעולים מהמזרח, ואנחנו יודעים שזה בעיקר בשל גורמי דחיפה

שמעון בן-שלמה:  ואנחנו יודעים שבסך הכול בסוף בעלייה יש גורמי דחיפה וגורמי משיכה, ואין ספק שסל הקליטה – ואני אומר מפה את עמדת הסוכנות היהודית – סל הקליטה חייב להתעדכן

שמעון בן-שלמה:  הוא גורם משמעותי מאוד גם בשיקולים ובחשיבה לעלייה, והוא לא עודכן המון שנים, ובוודאי שכשעושים עידוד עלייה כל נושא הקליטה ואיך אני נקלט ומה אני מקבל בארץ בוודאי שזה אחד מהגורמים המשמעותיים ביותר בעידוד עלייה

שמעון בן-שלמה:       אני אומר גם שמעבר לאנשים שנקלטים או שמגיעים בקליטה ישירה, יש את התוכניות של הסוכנות היהודית

שמעון בן-שלמה:  בשנה זה כ-10,000 איש שנמצאים בתוכניות קליטה של הסוכנות היהודית, אלה בעיקר צעירים ואנשים ממרכזי הקליטה, בוודאי שמצבם טוב יותר, כי שם הם מקבלים שכר קליטה מסובסד ומקבלים כל מיני הטבות

שמעון בן-שלמה:  אז הם גם חווים את זה, אבל קצת פחות

שמעון בן-שלמה:  שאר האנשים בוודאי שזה נטל מאוד קשה, מאוד כבד

שמעון בן-שלמה:  אנחנו רואים את זה

שמעון בן-שלמה:  וודאי שעמדתנו החד-משמעית היא צריך לעדכן את הדבר הזה

עודד פורר: תודה רבה

עודד פורר:  יאיר סמוליאנוב

יאיר סמוליאנוב: שמי יאיר סמוליאנוב, מנהל קליטת העלייה, לובי המיליון

יאיר סמוליאנוב:  אני אתייחס למשהו אחד קצר, כדי לא לחזור על דברים, ברשותך, אדוני היושב-ראש

יאיר סמוליאנוב:  אנחנו נדבר גם כאן ביום רביעי בדיון אחר שמתייחס לסוגיית העברית באולפנים וכדומה

יאיר סמוליאנוב:  ואני רוצה להגיד שאנחנו חייבים להסתכל על סוגיית סל הקליטה ביחד עם העברית ולהגיד שבעיניי כל דיון וכל החלטה שמתייחסת לסל הקליטה חייבת לבוא ולהגיד: אם בן אדם מקבל היום סל קליטה לחצי שנה, אבל תוך חצי שנה הוא לא סיים עדיין את אולפן א', שימשיך לקבל סל קליטה, כי כל המטרה היא שהוא לא יעבוד תוך כדי; בזמן שהוא מקבל סל קליטה, הוא יוכל ללמוד באולפן

יאיר סמוליאנוב:  ואם הוא לומד באולפן ונאלץ לעבוד תוך כדי כשהוא כבר לא מקבל סל קליטה, אז לא עשינו עם זה כלום

יאיר סמוליאנוב:  ולכן חשוב בעיניי לבוא ולהגיד: עולה הגיע לארץ, קיבל סל קליטה, הסתיים סל הקליטה, הוא עדיין ממשיך ללמוד באולפן כי היה תור וכדומה, הוא צריך להמשיך לקבל את אותו סל הקליטה

עודד פורר: אגב, האם נשקל שחלק מסל הקליטה יהיה מותנה בהשתתפות באולפן? הרי אם אני לא משתתף באולפן ויצאתי לעבודה או - - -     

טטיאנה (טניה) מזרסקי: זה לא שולל זכאות

עודד פורר: אני לא מדבר על שלילת זכאות

עודד פורר:  או כתוספת

עודד פורר:  תראו,  אם נותן את התוספת, אחר כך יגידו - - - אבל בסוף מה מעודד את העולה גם להשתתף באולפן, לקחת את המאמץ? הרי בכל מקרה, סל הקליטה כנראה לא יצליח להדביק את השכר הממוצע במשק

עודד פורר:  וסביר להניח – אתם יודעים מה? בואו נלך לעלייה שקל מאוד להסתדר עם השפה שלה בארץ, למרות שגם רוסית כנראה גם בחלק מהמקומות, אבל אנגלית

עודד פורר:  הרי אחת התופעות היא של עולים דוברי אנגלית בתל אביב שהם לא מדברים עברית

עודד פורר:  יש פה עולים חמש-שיש שנים בארץ, אתה יכול להסתדר בתל אביב עם אנגלית בלי שום בעיה

עודד פורר:  עובדים במקצועות טובים

עודד פורר:  הם בכלל לא יודעים עברית

עודד פורר:  השאלה היא: איזה עידוד ניתן לעולה כן ללמוד באולפן?     

מאיר לב: סליחה

מאיר לב:  אחת מהבעיות היא שהעולה מגיע, והאולפן נפתח בעוד חודשיים

מאיר לב:  וחודשיים הוא אין לו מה לעשות

טטיאנה (טניה) מזרסקי: במקרה הטוב

מאיר לב: במקרה הטוב

מאיר לב:  אז הוא לא עושה כלום

עודד פורר: מתן הפתרונות האלה, חלק ממנו יצטרך להיות בדיון של יום רביעי

עודד פורר:  אשר אלטשול?     

אלטשול: אלטשול, כן

עודד פורר: בבקשה

אלטשול: רק רציתי להוסיף שהנושא של הסל, מעבר למשמעות הכלכלית, הוא גם מסר והוא גם מסמל את כוונות הממשלה

אלטשול:  כלומר, כאשר כל התקציבים עולים ויש תוספות לכל מיני גורמים, עולים גם מקשיבים

אלטשול:  והיכולת של המדינה להגיד ליהודי העולם שהם רצויים והמדינה רוצה לקלוט אותם זה לעלות את הסל

עודד פורר: תודה

עודד פורר:  חברי הכנסת

עודד פורר:  חבר הכנסת אלקין

זאב אלקין: אני חושב, אדוני, שצריך פה לדבר על שתי רמות על הסוגיה הזאת

זאב אלקין:  קודם כול, זה קשור לדיון הקודם שהיה כאן, כי ברור למשל שמענק ההסתגלות, שהוא בפועל חלק מסל הקליטה לאנשים שלא מסוגלים כרגע להוציא את רכושם או את ממונם בסיטואציה המיוחדת שנוצרה, זה משהו שהוא דחוף ביותר להחזיר אותו

זאב אלקין:  דיברנו על זה

זאב אלקין:  אני לא אחזור לקיים את הדיון

זאב אלקין:  רק צריך לזכור שזה כרגע איננו, כן? זאת אומרת שהכלי הזה שהוא בפועל היה סוג של עדכון סל קליטה אומנם רק למול קבוצת עולים מסוימת, אבל ראשית היום זה מרבית העולים ושנית הם באמת היו במצוקה כלכלית

זאב אלקין:  זאת סוגיה אחת

זאב אלקין:      הסוגיה השנייה שהעלו כאן לדיון, והיא ריכוז של תשלומי סיוע בשכר דירה בפרק זמן קצר יותר עם תשלום משמעותי יותר

זאב אלקין:  אני חושב שזה בהחלט ראוי לבחינה

זאב אלקין:  זה לא כל כך משנה מי משלם את זה, משרד השיכון או משרד הקליטה

זאב אלקין:  זו סוגיה טכנית מבחינת העולה

זאב אלקין:  הוא די אדיש לזה

זאב אלקין:  הסוגיה פה היא באמת השינוי של הנוסחה הקיימת היום

זאב אלקין:  אני לא הייתי הולך לשנה הראשונה

זאב אלקין:  אני חושב שזו שגיאה, כי בסוף כולם - - -     

עודד פורר: מעט מדי

זאב אלקין: זה מעט מדי

זאב אלקין:  גם יש נטייה של שזה ידחוף את האנשים יותר מאוחר לצאת לשוק העבודה ולנצל את כל הסיוע הזה בשנה הראשונה

זאב אלקין:  ואז ראשונה השנייה והשלישית ימצאו את עצמם במצוקה יותר גדולה

זאב אלקין:  אומנם אני נגד פטרונות על אנשים

זאב אלקין:  אני חושב שבסך הכול במסלול של קליטה ישירה אנשים יכולים לקבל החלטות והם אחראים על התוצאות שלהן

זאב אלקין:  אבל זה במסגרת "בפני עיוור לא תשים מכשול", כן? לתת את כל הכסף בשנה הראשונה ולצפות שהם ידעו לפרוס אותו, כי הקושי הוא גדול בשנה הראשונה ואתה באופן טבעי תרצה לנצל אותו אז

זאב אלקין:       עכשיו יחד עם זה יש נוסחאות ביניים, כן? אפשר למשל להגביל את הסיוע לשלוש שנים במקום לחמש שנים ולרכז אותו שם, כן? בפועל המשמעות של זה היא בעיקר שנתיים וחצי, כן? כי בחצי שנה הראשונה סל הקליטה מכסה את הסיוע הזה, למשל

זאב אלקין:  על זה אנחנו מדברים

זאב אלקין:  אז אתה לוקח את ארבע וחצי שנים ואתה למעשה מקפל אותן לתוך שנתיים וחצי

זאב אלקין:  אז זה יביא לסכומים יותר משמעותיים בדיוק בתקופה שאולי יותר קשה

זאב אלקין:  אפשר גם עדיין לבנות את זה הדרגתי, כן? שבחצי השנה השנייה של שהות בארץ זה יהיה הכי גבוה, אחר כך שנה שנייה פחות, אחר כך שנה שלישית פחות, כדי שבכל זאת העולה בהדרגה יתכונן לסיטואציה שהוא מאבד את הסיוע, אם הוא לא זכאי, של דיור ציבורי או לא זכאים לסיוע בשכר דירה כמו כל אזרח ישראלי במסגרת משרד השיכון

זאב אלקין:  אבל בסופו של דבר הוא כן יקבל לסכומים יותר משמעותיים גם במדרגה הכי נמוכה של השנה שלישית

זאב אלקין:  אני חושב שזה שינוי שנכון לעשות אותו

זאב אלקין:  זה במסגרת שיח בין משרד האוצר למשרד הקליטה

זאב אלקין:  זה נכון שיש לזה עלות תקציבית מסוימת בשנה הראשונה, טיפה פחות בשנה השנייה, אבל אז הוא יתאזן

זאב אלקין:  בסופו של דבר, אני לא חושב שזה מגה אירוע, כן? מבחינת אגף התקציבים מהיכרותי של אירוע מסוג כזה

זאב אלקין:  רק משרד הקליטה צריך מאוד לרצות את זה, כן? בסוף הרי באים עם סל של בקשות והן מצטמצמות

זאב אלקין:       עכשיו, לגבי השאלה המרכזית שבדיון, והיא גובה של סל הקליטה עצמו

זאב אלקין:  ברור שהוא עומד כרגע על סדר גודל של שתי משכורות מינימום, כן? הרי זה המשמעות החישוב שעשית

זאב אלקין:  זו בערך המשמעות כאשר העולה כמעט ולא מקבל שום סיוע נוסף, כן? בסך הכול אני מניח שהטבות שמקבל מקבל משכורת מינימום הן בערך דומות למה שמקבל - - -     

עודד פורר: זה בלבד שיש להם שני ילדים

עודד פורר:  אם אתה עם ילד אחד, אתה בפחות

עודד פורר:  ואם אתה זוג, אתה לא עם שתי משכורות מינימום

זאב אלקין: אם אתה זוג, אתה פחות

זאב אלקין:  כן

טטיאנה (טניה) מזרסקי: ואם אתה יחיד, אתה לא שורד לבד

עודד פורר: כן

זאב אלקין: כן

זאב אלקין:  ולכן כאן באמת סוגיית העדכון רלוונטית

זאב אלקין:  האם זה צריך להיות עדכון גורף או שזה צריך להיות באיזושהי התכתבות עם המדרגות כמו שפעם משרד הקליטה עשה? היום יש הרבה פחות מזה, של ארץ המוצא והמצב הכלכלי כי לא דומה עולה שמגיע עם כסף ועם יכולות השתכרות ממקום אחד לעולה שמגיע ממקום אחר

זאב אלקין:  היום משרד הקליטה יודע להבדיל בהקשר הזה את עולי אתיופיה, טיפה יודע להבדיל את בני מנשה, כן? קבוצות כאלה

זאב אלקין:  אבל פחות או יותר, חוץ ממענק ההסתגלות, שזה אירוע זמני לסיטואציה המיוחדת, אין היום הבדל בגובה סל הקליטה מול השאלה מאיפה בבאת, כן? בפעם היה, אגב

זאב אלקין:  זאת שאלה שאפשר לשקול אותה וגם לפרוס את התוספת בהתאם

זאב אלקין:  אבל ברור שסל הקליטה בגובהו הנוכחי הוא בפועל בנוי על הנחת עבודה שהעולה מביא איתו איזשהו כסף בנוסף למה שהוא מקבל מהמדינה, וזה מפספס את המטרה שלו, כי לא כולם יודעים להעביר

עודד פורר: תודה

עודד פורר:  חברת הכנסת מזרסקי

טטיאנה (טניה) מזרסקי: כן

טטיאנה (טניה) מזרסקי:  אני לא מוסיף לזה שעולים חדשים הם אזרחים שלנו, אזרחים חדשים, ומדינת ישראל קולטת אזרחים חדשים ורוצה שהם יהיו אזרחים חזקים, שיפרנסו את עצמם

טטיאנה (טניה) מזרסקי:  וסל הקליטה ניתן כדי לסייע וללוות אותם בשלבים הראשונים של קליטתם בארץ

טטיאנה (טניה) מזרסקי:  זו תקופה קריטית

טטיאנה (טניה) מזרסקי:      אני מציעה שני דברים

טטיאנה (טניה) מזרסקי:  ראשית, להאריך את תקופת סל הקליטה במקביל ללימודים באולפן, לאור הבעיה בהמתנה ללימודי עברית והמתנה לאולפנים, להאריך את תקופת הזכאות לסל הקליטה עד שלא יסיימו את לימודי העברית

טטיאנה (טניה) מזרסקי:  והשאלה השנייה שהייתה, גובה הסיוע לשכר דירה – באמת הגיע הזמן לשנות את הנוסחה

טטיאנה (טניה) מזרסקי:  וגם עכשיו הסיוע שניתן בשנה השנייה והשלישית הוא יותר גבוה, סכום יותר גבוה מאשר בשנה הראשונה ובשנה השלישית, הרביעית והחמישית

טטיאנה (טניה) מזרסקי:  אז צריך לעדכן את הסכומים

טטיאנה (טניה) מזרסקי:  סל קליטה אמור להיות תואם את יוקר המחיה

טטיאנה (טניה) מזרסקי:  כמו שמתעדכנות הקצבאות של הביטוח הלאומי וסכומים של הבטחת הכנסה, סל הקליטה ודמי קיום שמקבלים עולים חדשים אחרי שישה חודשים בארץ הם נמוכים מאוד, הרבה יותר נמוכים מאשר קצבאות של הביטוח הלאומי

טטיאנה (טניה) מזרסקי:  וזה מהווה את היחס של המדינה לאזרחים החדשים שלה

טטיאנה (טניה) מזרסקי:  ככה אנחנו רוצים לעודד עלייה וככה אנחנו רואים

טטיאנה (טניה) מזרסקי:  זה משתקף בקצבאות המינוריות והעלובות – אני אשתמש במילה הזאת – כלפי האזרחים החדשים שלה

טטיאנה (טניה) מזרסקי:      אז אני מאוד מבקשת לבדוק באמת, או שאם זה לא ברמת החקיקה, אז להשפיע על המשרד להגדיל את הסכומים ולשנות את המדיניות

טטיאנה (טניה) מזרסקי:  אולי זה יהיה עדכון אוטומטי או להגביל את זה לשכר המינימום

טטיאנה (טניה) מזרסקי:  אבל שזה כן יהיה רשום בחוק

עודד פורר: תודה

עודד פורר:  אריאל קנדל

אריאל קלנר: שני דברים קצרים

אריאל קלנר:  חבר הכנסת אלקין, "לפני עיוור לא תיתן מכשול", אז אני חושב שאפשר לעזור להם לא להיות עיוורים בכלל

אריאל קלנר:  ויש פה דיון כמה צריכה הפריסה הזאת

אריאל קלנר:  רק לסבר את האוזן לדיון, לכל הפורום היום, גם תתקן אותי אם אני טועה, כל העזרה הזאת, מדובר על 24,000 שקל מסוף השנה הראשונה עד סוף השנה החמישית

אריאל קלנר:  זה בערך הסיפור, אם אני לא טועה, 25,000 שקל

אריאל קלנר:  ולכן כשאני אומר גם לפרוס לשנה, זה 2,000 שקל בחודש

אריאל קלנר:  אז תעשו חשבון היום כמה זה 2,000 שקל בחודש בשכר דירה ותבינו לבד

אריאל קלנר:  אבל מדובר על סכום כולל של 24,000 שקל

אריאל קלנר:  וצריך גם שכולם ידעו את זה

שלומית אבינח: משפחה עם שני ילדים?     

עודד פורר: תודה

עודד פורר:  כן, זה סיוע לשכר דירה

אריאל קלנר: לשכר דירה, כן

עודד פורר: כן

עודד פורר:  חבר הכנסת בליאק

ולדימיר בליאק: תודה רבה

ולדימיר בליאק:  קודם כול, לדעתי, אני בפעם ראשונה מדבר פה בוועדה

ולדימיר בליאק:  אז אני רוצה לברך אותך על הבחירה

עודד פורר: תודה רבה

ולדימיר בליאק: בהצלחה

ולדימיר בליאק:  אני חושב שקודם כול הרבה מאוד שנים לא חווינו את היקפי העלייה כפי שהיו בשנה שעברה, וזה מחייב אותנו לחשיבה מחודשת בכל הנושאים הקשורים גם לסל הקליטה וגם לסיוע בשכר דירה

ולדימיר בליאק:  אני מסכים לחלוטין עם חברתי חברת הכנסת מזרסקי, שצריך להתאים את הסכומים ליוקר המחיה, לשיעורי האינפלציה שהיו כאן בשנה האחרונה ובכלל

ולדימיר בליאק:  ובאופן כללי צריך לראות אם אנחנו נמצאים במקום הנכון מבחינת הסכומים, כי באמת אנחנו מדינה שמושתתת על אתוס של העלייה למרות שלאחרונה זה איכשהו מתחיל להתערער, אבל עדיין אנחנו צריכים לשמור על האתוס הזה ובהקשר הזה גם לעזור לעולים

ולדימיר בליאק:  חלקנו היינו פה עולים לא כזה מזמן, ואנחנו יודעים עד כמה זה משמעותי בחודשים הראשונים, בשנים הראשונות, הסיוע הזה בסל הקליטה, כיצד זה מסייע גם להשתלב בשוק התעסוקה וגם להשתלב בלימודים וגם ללמוד את השפה

ולדימיר בליאק:  ולכן מאוד מאוד חשוב לעשות חשיבה מחודשת גם בעניין המועדים של התשלום וגם במשך התשלום וגם ברמה של הסכומים

ולדימיר בליאק:  תודה רבה

עודד פורר: תודה

עודד פורר:  מישהו רוצה להוסיף משהו לפני שאני מסכם?     טוב

עודד פורר:  לפני שאני אסכם בעניין סל הקליטה, אני כן רוצה לחזור למה שעלה בדיון הראשון, וזה מענק ההסתגלות, כי הוא קשור ונוגע גם בסל הקליטה

עודד פורר:  ממשלת ישראל הנוכחית צריכה להחליט האם היא רוצה לראות כאן עלייה או לא, האם זה אינטרס לאומי או לא

עודד פורר:  בעיניי, החלטה ברורה

עודד פורר:  בעיניי, החלטה נוסחה במגילת העצמאות, מופיעה אגב בחוק-יסוד: הלאום, מופיעה בכל האתוס הציוני שעליו גדלנו

עודד פורר:  אבל אם אנחנו נמצאים בתקופה שהיא שעת רצון שבה למדינת ישראל יכולים להגיע לא 80,000 עולים בשנה, יכולים להגיע גם למעלה מ-100,000 עולים בשנה, והחלון הזה עוד פתוח והוא יכול להיסגר; אנחנו השקענו הרבה מאוד תקציבים כדי לעודד עלייה למדינת ישראל, ונוצרה הזדמנות שבה באמת אפשר להגיע למצב מאוד משמעותי מבחינת העלייה לישראל – זאת החלטה שהממשלה צריכה לקבל

עודד פורר:  ומענק ההסתגלות הזה הוא חלק מזה, כי אם אנחנו לא מבינים שיש אזורים היום בעולם שנמצאים במצב שבו אנשים עוזבים אותם ואגב עומדת להם בחירה, שלא תחשבו שאין להם בחירה; יש להם אלטרנטיבות; יש מדינות במערב אירופה שמאוד-מאוד רוצות לקלוט את העולים האלה, שיבואו אליהן ולא אלינו; ואם אנחנו לא ניתן להם את המענה כדי שיוכלו להתקיים כאן בכבוד בשלבים הראשונים ולהשתקע כאן – נפסיד אותם

עודד פורר:      עכשיו, האינטרס הוא אינטרס בכל הפרמטרים: אינטרס ביטחוני ואינטרס כלכלי

עודד פורר:  מדינת ישראל הייתה באחוזי הצמיחה הגבוהים ביותר פעמיים בהיסטוריה שלה

עודד פורר:  פעם אחת בשנות ה-50 בעלייה הגדולה מצפון אפריקה ופעם השנייה זה בשנות ה-90 בעלייה הגדולה מברית המועצות לשעבר

עודד פורר:  תדמיינו את ה-20 השנה האחרונות בלי הרופאים, בלי האחיות, בלי המהנדסים, בלי כל הרופאות, המהנדסות, בלי כל הנכס הזה שקיבלנו אותו מוכן, מוכן

עודד פורר:  תסתכלו היום על המצב של מדינת ישראל במדדים בין-לאומיים של מספר רופאות ורופאים ל-1,000 נפש, של מספר אחיות ואחים ל-1,000 נפש, מה קרה לו בעשר השנים האחרונות כשמתחילים לצאת לפנסיה אלה שעלו לכאן, תבינו מה המשמעות של העלייה למדינת ישראל

עודד פורר:      שר האוצר ושר העלייה והקליטה צריכים להחזיר תשובה לוועדה: רוצים, לא רוצים

עודד פורר:  רוצים, ייקח לנו חודש, חודשיים

עודד פורר:  אל תספרו לי על הפתרונות בעניין הזה

עודד פורר:  הפתרונות נמצאים

עודד פורר:  אגף התקציבים מכיר את הפתרונות האלה מצוין

עודד פורר:  משרד העלייה והקליטה מכיר את הפתרונות האלה מצוין

עודד פורר:  הממשלה יודעת למצוא את הפתרון כשהיא רוצה

עודד פורר:  המצב לא השתנה

עודד פורר:  מבחינת המלחמה והסטטוס באזורים האלה, המצב מדצמבר לינואר לא השתנה

עודד פורר:  הוא לא השתנה גם מספטמבר לינואר, כנראה שגם לא ישתנה בפברואר

עודד פורר:  אגב, יכול להיות שהוא ישתנה בתוך חודש-חודשיים ונמצא את עצמנו חוזרים לסיטואציה אחרת

עודד פורר:  אבל פה צריכים לחזור וצריכים לחזור עם תשובה לוועדה

עודד פורר:  הזאת הדרישה שלי: כן או לא

עודד פורר:  לא צריך מסמכים ארוכים

עודד פורר:  רוצים, לא רוצים

עודד פורר:      מענק ההסתגלות הזה נדרש באופן מוחלט

עודד פורר:  והעצירה שלו ואי ההרחבה שלו למי שעלה לפה מאז 1 באוגוסט, משמעותו מסר ברור: אנחנו לא רוצים יותר עלייה למדינת ישראל

עודד פורר:  בעידן שבו מדינת ישראל מקיימת את הצוואה שלה ואת הציווי שקיבלנו מאבות המייסדים, שנהיה פתוחים לעלייה יהודית, בדיוק לעת הזאת

עודד פורר:  והמשמעות של תשובה שלילית תהיה שתעודת הביטוח הזאת שעליה דיברתי בדיון הקודם שמחזיק כל בן לעם היהודי בכיס – יש צמצום בפוליסה, מה שנקרא, כי מי שמגיע לכאן עכשיו מגיע כי אין ברירה

עודד פורר:  ואם אנחנו לא יודעים לתת לו את הפתרונות דווקא כשהעולם סוגר עליו, כשהוא לא יכול להביא לפה את הכסף שהוא הרוויח ביושר במדינת האם שלו הרבה פעמים, והוא צריך את תקופת המעבר הזאת

עודד פורר:  שלא לדבר על כמה מדינת ישראל מרוויחה מהעניין הזה של העלייה

עודד פורר:  במובן הזה אני מבקש תשובה, מבקש אותה בהקדם, כי יש פעולות שאתם צריכים לעשות כדי לפתור את סוגיה הזאת

עודד פורר:  זה נכון שלפתור אותה לוקח איזה שבוע-שבועיים של פעולות וחקיקה ותקנות ועניינים ולהביא את זה לוועדת הכספים

עודד פורר:  כשרוצים אפשר

עודד פורר:      בעניין סל הקליטה, הסיטואציה הנוכחית לגבי סל הקליטה היא לא בריאה גם ברמה החוקית וגם ברמה הפרקטית איך שזה עובד

עודד פורר:  ראשית, אני חושב שזה חלק אולי המרכזי בתקציב משרד העלייה והקליטה, שאין עליו שום פיקוח של הכנסת

עודד פורר:  העובדה שסל הקליטה והרכבו נקבע בנוהל של משרד העלייה והקליטה, בעיניי, לא עומדת גם במסגרת משפטית ראויה שהייתה צריכה להיות היום

עודד פורר:  הדבר הזה חייב ומחייב תיקון של חוק סל הקליטה

עודד פורר:  וצריך להיות שבאמת יש מקום בחוק סל הקליטה לעדכון באמצעות תוספת, והשר מביא אחת לתקופה תיקון לתוספת, יש דיון פה בוועדה ומתקנים

עודד פורר:  לא צריך לעבור הליך חקיקה אולי בשלוש קריאות, אבל אנחנו כל הזמן תלויים באם השר התקין תקנות שהוא לא התקין, אגב, לפי החוק, וזה נשאר בנוהל

עודד פורר:  אז אני מבין שזה נוח מצד אחד לממשלה

עודד פורר:  זה לא נכון מבחינת האופן שבו זה עובד

עודד פורר:       ולכן מה שאני מבקש מהיועצת המשפטית ומחברי הוועדה ככל שיסכימו להצטרף אליי להצעת החוק הזאת, אני הולך להגיש, ואני רוצה להגיש הצעת חוק לתיקון חוק סל הקליטה, שיקבע בעצם את הפרמטרים בתוך החוק, ייתן את המסגרת

עודד פורר:  באותה מסגרת אנחנו כבר נבצע הגדלה ועדכון של הסל הזה במסגרת הנכונה

עודד פורר:  אני מוכן גם לשיח בהמשך עם משרד העלייה והקליטה כדי שזה יהיה נכון

עודד פורר:  אבל בסופו של יום הסמכות לבוא לכנסת עם עדכונים תישאר של משרד העלייה והקליטה

עודד פורר:  תצטרכו לעשות את זה באמצעות תוספת שתעבור אישור של ועדת העלייה והקליטה

עודד פורר:  וועדת העלייה והקליטה תוכל לדון כל פעם שיש עדכון כזה על סל הקליטה

עודד פורר:  באותה הזדמנות כבר נתקן את החוק ונקרא למשרד המשרד לעלייה ולקליטה כמו שצריך, ולא משרד הקליטה

מרב תורג'מן: וגם לוועדה

עודד פורר: וגם לוועדה, נתקן שמה שמופיע, ועדת העלייה, הקליטה והתפוצות

עודד פורר:  זה בנושא הזה

עודד פורר:      אני אבחן האם נכון להכניס לתוך החוק גם את נושא שכר הדירה

עודד פורר:  אני לא בטוח שכן או לא, אבל אנחנו במקביל לעניין שכר הדירה בתוך החוק

עודד פורר:  אני מבקש לחזור אליי עם תשובה בתוך שבוע

עודד פורר:  אתם מכירים את הנושא הזה

עודד פורר:  אתם מכירים אותו

עודד פורר:  אתם מכירים את נושא עדכון שכר הדירה והצמצום שלו לבין שנתיים לשלוש שנים

עודד פורר:  אני מבקש שתחזרו אליי שבוע הבא עם תשובה לגבי עמדותיכם בעניין הזה

עודד פורר:  כולל, אגב, תביאו מספרים

עודד פורר:  תגידו מה המשמעות התקציבית של האירוע הזה

עודד פורר:  תגידו מה המשמעות לקצר את זה לשנה כפי שביקשו חלק מהנוכחים כאן

עודד פורר:  מה המשמעות לעשות את זה ולפרוס את זה על שנתיים ומה המשמעות לעשות זה על שלוש שנים

עודד פורר:  ובואו ניתן את הבשורה הזאת בכסף שקיים

עודד פורר:  הוא קיים בתוך הנומרטור

עודד פורר:  בסדר? שם הוא נמצא

עודד פורר:  יש פה איזשהו Gap תזרימי שצריך לעשות אותו

עודד פורר:      אז בשבוע הבא אנחנו נקיים ישיבת מעקב קצרה גם על זה וגם על מענק ההסתגלות

עודד פורר:  אגב, ככל שתביאו לי תשובות קודם במייל, יכול להיות שנייתר את הישיבה ורק נוציא עדכון

עודד פורר:  אבל מבחינתי זה נדרש

עודד פורר:  ואני אעביר היום את הצעת החוק לעניין עדכון סל הקליטה לחברי הוועדה

עודד פורר:  אני אשמח מי שיצטרף, יצטרף אליי

עודד פורר:  תודה רבה

עודד פורר:  הישיבה נעולה